Buy Vanguard HAVANA-33 Messenger Bag | Vanguard Bags Price in Dubai, Sharjah, UAE, SaudiArabia – www.gadgetby.com
Buy Vanguard HAVANA-33 Messenger Bag in Dubai, Sharjah, Abu Dhabi, UAE and get delivery in 3-5 Hours in Dubai and 1-2 Days in the rest of UAE. Gadgetby.com is the Best Online Store in Dubai.
15 3/8 x 7 7/8 x 11 3/8 In Afrikaans Archives - Eugene Marais Stigting
“In Eugène Marais, South Africa came its closest yet to producing a genius”. Dit volgens die bekroonde skrywer JM Coetzee. Wie sou nie meer wou weet van hierdie genie nie?
Ons hersiende webwerf bied nou die geleentheid om Eugène Marais (en die Stigting) van nader te ken. Daar is o.a. ‘n samevatting van sy lewe in ‘n toeganklike tydlyn, ‘n chronologiese blik op sy werk, dit wat tot op hede oor Marais geskryf is en meer.
Daar is plek gemaak om meer te wete te kom oor die doen en late van die Sigting op ‘Die Kampus’ blad. In ons ‘Argief’ bladsy deel ons ook graag ‘n oorsig van ons uiteenlopende Marais-verwante versameling.
Daar is ook ‘n indeks van meer as 500 boeke in ons besit wat betrekking het tot Marais en die tydperk waarin hy gelewe het.
Maar mees belangrik is die Blog bladsy. Ons beskou dit as die skakel tussen die Stigting en die publiek waar nuus, bydraes, menings, voorstelle, kommentaar en kritiek geplaas sal word. Ons sien uit na die bevordering van Eugène Marais se nagedagtenis – met die insette van almal wat daarin belangstel.
Eugène Marais as matrikulant in die Paarl
Foto: (Webwerf): Drakenstein Heemkring
Die kern van die Stigting is die behoud van Eugène Marais se nalatenskap op die terrein waar hy as skoolseun gematrikuleer het. Talle individue het reeds bydraes in hierdie verband gemaak. Hier volg een wat die aandag sal trek.
Dr Dawie Vorster van Hermanus skryf: “Ek het met Eugène Marais Jnr. kennis gemaak maar… hou in gedagte dit was om en by 73 jaar gelede!
My pa was bevriend met Eugène Marais se seun wat op Brits as prokureur gepraktiseer het. Ek veronderstel hulle was albei lede van die motorfietsklub waarvan my pa ‘n vurige lid was. Hy en die ander manne het tussen Brits en Pretoria gejaag het om die spoedrekords op te stel en dan te verbeter.
Ons het op ‘n plaas Klipkop, sowat 10km van Brits af op die pad na Thabazimbi gebly waar my pa met tabak en koring geboer het.
My pa het vir Eugène Marais ontmoet terwyl hy vir sy seun op Brits kom kuier het. Eugène Marais het toe op Pelindaba by Gustav en Hannie Preller gewoon. My pa was vreeslik beïndruk met die man en het aan sy lippe gehang as hulle oor insekte, veral termiete, gepraat het.
My pa was ‘n entoesiastiese entomoloog en ‘n groot aanhanger van Marais en die natuurwetenskaplike dr. Sidney Skaife.
Toe ons die Desembervakansie van 1947 vir my ouma op Brits gaan kuier het, het my pa my weer saamgeneem om vir Marais Jnr. op Brits te gaan groet. Hulle het ure lank gesels en toe ons ry het hy aan my pa besittings van sy oorlede pa geskenk, o.a. ‘n goue Lanco-sakhorlosie, inkpen met inkpot, ‘n klein mikroskoop en silwer sigarethouer.
My pa het ook daardie jare begin om Marais se werke te versamel en met sy dood in 1967 het alles na my toe gekom. Ek het vir 30 jaar by elke tweedehandse boekwinkel in elke dorp of stad waar ek gekom het gesoek en uiteindelik vir “Margriet van Laastelust” in ‘n boekwinkel in Montague raakgeloop en die versameling voltooi!
Ek het al 19 boeke en die memorabilia aan die Stigting geskenk”.
Dr. Vorster en sy vrou Lidia met die donasies
Foto (Vorster): Eugène Marais Stigting
Die ‘Diepdink’ reeks is deel van ons doelstelling …4.b. (om) openbare tafelgesprekke/seminare te reël en te fasiliteer met genooide kundiges waar nuwe perspektiewe ontgin kan word oor aktuele onderwerpe. Uitkomste moet hipotesestellings help formuleer deur perspektiewe as vrae en/of voorstelle aan te bied…
Die seminaarspan bestaande uit Rollie Schoeman en dr. Niël du Toit voer hierdie doelstelling uit by wyse van ‘n geformuleerde seminaarformaat. Die seminaarspan bestuur deurgaans die groepdinamika en vlakke van interaksie van betrokke inleiers en deelnemers.
Ons eerste stap was ‘n voldag seminaar (29 Maart 2017) met selfdood as die tema. Dit was goedgunstelik geborg deur die Drakenstein Munisipaliteit. Tien kundiges, o.a. Professor Lizette Rabe het aan die interdissiplinêre dagseminaar oor ‘Depressie en Selfdood’ deelgeneem.
Die tweede ‘Diepdink’ sessie (9 en 10 November 2017) aangaande ‘Geloof en Wetenskap’ het ook vrugte afgewerp.
Verkose deelnemers was dit eens dat die Stigting voortaan gespreksruimte moet skep op sosiale media om hierdie tema, veral die spanning tussen geloof en wetenskap verder uit te pak. Die seminaarspan was bygestaan deur die inleiers Dr. Piet van Staden (Teoloog) en dr. Jurie van den Heever (Paleontoloog).
Droogte is ‘n onderwerp wat telkens in Eugène Marais se werk verskyn. ‘Let there be water’, die derde in die ‘Diepdink’ reeks, is ‘n onderwerp wat elke Suid-Afrikaner na aan die hart lê. Selwyn Roup van die Berg River Development Corridor het tydens ‘n dagseminaar as inleier opgetree. Na die onderskeie sessies volgens die program het die seminaarspan die bydraes in ‘n uitkomsdokument verwerk. Hierdie bevindings was dan gedeel met die publiek tydens ‘n informele gesprek by die Zomerlust Gastehuis in die Paarl op 1 Februarie 2018.
Op hierdie wyse is die Eugène Marais Stigting instrumenteel in sy taak om die nalatenskap van Eugène Marais te hervertolk en te kommunikeer.
Die Stigting se uitnodiging aan die publiek
Illustrasie: Eugène Marais Stigting
MARAIS OP DIE SILWERDOEK
Peet Roussouw het in die vroeë sewintigjare ‘n wonderlike TV reeks Die Siel van die Mier die lig laat sien. Daarna kon slegs Athol Fugard en Katinka Heyns tot hede daarin slaag om grepe uit Eugène Marais se lewe met sukses op die silwerdoek vas te lê.
Die Stigting gaan beide bekroonde filmmakers se bydraes, The Guest en Die Wonderwerker in die Paarl vertoon. Elke vertoning sal gevolg word deur ‘n kort informele gesprek met die onderskeie filmmakers.
The Guest (1977) speel af op die plaas Stenekampskraal in die Heidelberg distrik waar Marais tuisgaan by die Meyer familie. Dit wys nie net op die hegte vriendskap tussen Marais en sy geneesheer, die digter dr. A.G. Visser nie, maar ook die uitwerking wat Marais se morfienverslawing op die Meyer familie het asook sy verhouding met Brenda Steyn. Athol Fugard vertolk die rol van Marais op ‘n uiters boeiende wyse met Marius Wyers as dr. A.G. Visser.
Die regiseur Ross Devenish skep ‘n beeld wat die woorde van Marais se gedig Diep Rivier uistekend uitbeeld: “… ek hoor die sag gedruis van waters diep en koud; ek hoor jou stem as fluistering in ‘n droom, kom snel, O Diep Rivier, O Donker Stroom.”
Chris Barnard, skrywer van die draaiboek Die Wonderwerker noem: “Hierdie rolprent is in 2011 onder regie van Katinka Heyns in die Waterberg verfilm, ‘n hanetree van die plaas Rietfontein waar Gys van Rooyen en sy vrou Maria in 1908 geboer het.” Katinka Heyns se briljante regie maak die soms tragiese lewe van Marais toeganklik vir die breë publiek. Die interaksie tussen die wêreldwyse Marais en die afgesonderde Waterbergers word met deernis uitgebeeld.
Bo en behalwe die feit dat die draaiboek as ‘n liefdesverhaal geskryf is, word Marais se invloed in Waterberg nie misgekyk nie. Die titel van die film verwys na ‘n geval waar Marais vir Hessie van Deventer genees met behulp van hipnose.
Kom deel in ‘n eenmalige aanbieding van die nalatenskap van Eugène Marais op die silwerdoek. Kontak Nicolette van Rensburg by 076 451 9262 of nicolette@eugene-marais.org.za
Kaartjies is beperk!
Spirited editor. Celebrated investigative journalist. Political hack. Dissident writer. Of soos dr Sandra Swart Eugène Marais as koerantman beskryf: “‘n Lastige Klippie in Kruger se Skoen”.
Op 19-jarige ouderdom word Eugène Marais die redakteur van Land & Volk. Die volgende jaar word hy mede-eienaar. Teen 1892 verdubbel hy en sy vennoot Jimmy Roos die koerant se leserstal. In dieselfde jaar bedank Roos, en Marais behartig Land & Volk. Marais verbreek bande met die koerant in 1905.
Bestaan daar moontlik vandag eksemplare van Land & Volk? Indien wel sal die Stigting dit hoog op prys stel om toegang tot hierdie eksemplare te kry.
Diegene wat inligting in hierdie verband kan verskaf kan met graagte in verbinding tree met Nicolette van Renburg (076 451 9262) of by nicolette@eugene-marais.org.za
Duidelik ‘n ‘Advertensie- en Nuusblad’ en nie andersom nie
Foto (Land en Volk): Pretoria 1855 – 1955